Sandefjord kirke

Sandefjord kirke er en langkirke fra 1903 i Sandefjord kommune, Vestfold fylke. Byggverket er i tegl og har 600 plasser. Kirken 1872–1900 Den forrige Sandefjord kirke var en liten hvit trebygning tegnet av Jacob Wilhelm Nordan innviet i 1872. Den var plassert parallelt med Storgaten, i området mellom nåværende Kongensgate og Rådhusgaten. Kirken var omgitt av en kirkepark som grenset mot Storgate og det som var den daværende Kirkegaten den nåværende Skolegaten. Denne gaten gikk tvers igjennom dagens Bypark på skrå med retning opp til Christopher Hvidts plass. Kirken gikk med i bybrannen i 1900 sammen med store deler av sentrum for øvrig. Kirken fra 1903 Etter brannen ble dagens Sandefjord kirke bygget, den stod ferdig i 1903. Innvendig er kirken senere blitt betydelig fornyet. Altertavlen ble laget i 1963 av Dagfin Werenskiold og består av 17 felter grovt hugget i mahogny. Den er meget stor og inneholder scener fra Jesu liv. Klokkespillet i Sandefjord kirke er datastyrt og er av internasjonal standard. Det spiller hver time på dagtid. Kirken er kun åpen i forbindelse med kirkelige handlinger og andre annonserte arrangementer. Kirkegården er ved kapellet, på nordsiden av Landstads gate. Gravminnene der er registrert av Slekt og Data. Referanser Litteratur Larsen, Einar Krohn (2003). Et landemerke på prestegårdsgrunn. Sandefjord kirke 100 år 1903–2003. Sandefjord. I ditt lys ser vi lys. En orientering om kirkebygg i Sandefjord. Sandefjord. 1969. s. 6–9. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 556. ISBN 82-7527-022-7. Øverland, Olava; Mellin, Bo Aje (1995). Våre altertavler. Oslo: Det Norske Samlaget. s. 132–133. ISBN 82-521-4500-0. CS1-vedlikehold: Flere navn: forfatterliste (link) Eksterne lenker Offisielt nettsted (en) Sandefjord kirke – kategori av bilder, video eller lyd på Commons (no) «Sandefjord kirke». Kirkesøk. Den norske kirke. (no) «Sandefjord kirke». Kulturminnesøk. Riksantikvaren – Direktoratet for kulturminneforvaltning. Roar Bredal og Svein Rustad: Sandefjord kirke (hos Tunsberg bispedømme) Roar L. Tollnes: Sandefjord kirke Arkivert 11. januar 2014 hos Wayback Machine. (finnes også som PDF Arkivert 11. januar 2014 hos Wayback Machine.) Sandefjord bibliotek om altertavlene i kirken